FEKETEERDŐ KÖZSÉG ÖnkormányzatA

KÉPVISELŐ-TESTÜLETÉNEK

3/2014. (II.05.) ÖNKORMÁNYZATI RENDELETE

A NEM KÖZMŰVEL ÖSSZEGYŰJTÖTT HÁZTARTÁSI SZENNYVÍZ BEGYŰJTÉSÉRE VONATKOZÓ KÖZSZOLGÁLTATÁS HELYI SZABÁLYAIRÓL

Feketeerdő Község Önkormányzata Képviselő-testülete az Alaptörvény 32. cikk (1) bekezdés a) pontjában és a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, továbbá a Magyarország helyi önkormányzatairól szóló 2011. évi CLXXXIX. törvény 13 § (1) bekezdés 11. pontjában meghatározott feladatkörében eljárva a következőket rendeli el.

1. §

(1) A kötelező közszolgáltatással ellátott terület **Feketeerdő község** közigazgatási területe.

(2) A közszolgáltatás kiterjed

1. az ingatlanokon keletkező, közműpótló létesítményben összegyűjtött háztartási szennyvíz begyűjtésére és ártalmatlanítás céljából történő elszállítására,
2. a nem közművel összegyűjtött háztartási szennyvíz kijelölt ártalmatlanító telepen történő elhelyezésére.

2. §

1. A közszolgáltatás teljesítésére jogosult és kötelezett közszolgáltató az AQUA Szolgáltató Kft. (9200 Mosonmagyaróvár, Timföldgyári út 4., továbbiakban:közszolgáltató).
2. A közszolgáltatási szerződésben rögzítésre kerülnek a magasabb szintű jogszabályokban előírt egyes tartalmi elemek.
3. Az ingatlanon keletkező nem közművel összegyűjtött háztartási szennyvizet a közszolgáltató által üzemeltetett Mosonmagyaróvár 0226/2 hrsz-ú (Mosonmagyaróvár, Gabonarakpart) területen működő szennyvíztisztító telep területén kialakított, ezen hulladék fogadására alkalmas, ártalommentes elhelyezését lehetővé tevő műszaki létesítményekkel ellátott, hatósági engedéllyel rendelkező telepen helyezi el. Üzemeltetését a közszolgáltatással megbízott közszolgáltató végzi.

A közszolgáltató jogai és kötelezettségei

3. §

* 1. **A nem közművel összegyűjtött háztartási szennyvíz elszállítására és ártalommentes elhelyezésére – ezen rendeletben szabályozott módon – az ingatlantulajdonos a közszolgáltatás kötelező igénybevétele útján köteles gondoskodni.**
  2. A nem közművel összegyűjtött szennyvíz begyűjtésére és szállítására a közszolgáltatás megrendelésével az ingatlantulajdonos és a közszolgáltató között szerződéses jogviszony jön létre.
  3. A megrendelés történhet írásban (levélben postai úton, elektronikus levélben), személyesen a közszolgáltató ügyfélfogadásán vagy telefonon a közszolgáltató által megadott telefonszámon.

4.§

A közszolgáltatást ellátó a nem közművel összegyűjtött szennyvíz elszállítását nem tagadhatja meg, kivéve, ha az ismeretlen összetételű szennyvíz veszélytelenségének vagy veszélyességének megállapításáig veszélyes hulladéknak tekintendő, mert feltételezhető, hogy a mosonmagyaróvári szennyvíztisztító telep folyékony hulladékgyűjtő műtárgyra vonatkozó jogszabályok alapján nem engedhető meg.

5. §

A közszolgáltatást ellátó a nem közművel összegyűjtött háztartási szennyvíz elszállítását nem tagadhatja meg, kivéve, ha a szippantandó anyagról érzékszervi megállapítás alapján vagy egyéb módon feltételezhető, hogy a mosonmagyaróvári szennyvíztisztító telep folyékony hulladékgyűjtő műtárgyra a vonatkozó jogszabályok alapján nem engedhető meg.

6. §

(1) A közszolgáltató köteles:

1. a közszolgáltatást a bejelentéstől számított 48 órán belül – az igénylő ingatlantulajdonossal egyeztetett időpontban – elvégezni,
2. ügyfélszolgálati és ügyeleti feladatokat ellátó szervezetet fenntartani,
3. a közszolgáltatás ellátásához kapcsolódó nyilvántartási rendszert vezetni a beérkezett közszolgáltatási igényekről a mindenkor hatályos jogszabályoknak megfelelő tartalommal,
4. a közszolgáltatás teljesítéséhez szükséges mennyiségű és minőségű jármű, gép, eszköz, berendezéssel rendelkezni valamint a szükséges létszámú és képzettségű szakembert alkalmazni,
5. eleget tenni a mindenkor vonatkozó magasabb szintű jogszabályokban előírtak teljesítésének a közszolgáltatás ellátása során, különös tekintettel a környezetszennyezés megelőzésére,
6. amennyiben a nem közművel összegyűjtött háztartási szennyvíz begyűjtése és szállítása során szennyeződés keletkezik, a közszolgáltatónak a szennyezett területet haladéktalanul meg kell tisztítania és fertőtlenítenie.

(2) A közszolgáltató köteles nyilvántartást vezetni a csatornahálózatra nem kötött, műszaki problémás ingatlanokról. A nyilvántartás tartalmazza az ingatlan címét, a vízfogyasztó nevét, elérhetőségét, a fogyasztott víz éves mennyiségét, valamint az ártalmatlanításra elszállított nem közművel összegyűjtött háztartási szennyvíz mennyiségét.

(3)A nyilvántartott adatokról tárgyévet követő év február 28-ig köteles adatot szolgáltatni Feketeerdő község Jegyzője részére.

7. §

(1) A közszolgáltató jogosult:

1. az ingatlantulajdonos természetes személy vonatkozásában a névre, születési névre, anyja nevére, lakcímre, születési időre és helyre, telefonszámra és elektronikus levelezési címre vonatkozó, valamint
2. az ingatlantulajdonos nem természetes személy vonatkozásában a névre, székhelyre, adószámra, telefonszámra, elektronikus levelezési címre, a képviselő nevére és címére vonatkozó

adatokat kezelni.

(2) A közszolgáltató megteremti és fenntartja az adatkezelés személyi és tárgyi feltételeit, gondoskodik az adatok biztonságáról, megismerhetőségéről, meghatározza azokat az eljárási szabályokat, amelyek az adatvédelmi szabályok érvényre juttatásához szükségesek.

(3) A közszolgáltató az (1) bekezdés szerinti személyes adatokat a közszolgáltatási jogviszony létrejöttével kezelheti.

(4) A közszolgáltató a személyes adatokat a közszolgáltatás teljesítésével kapcsolatos feladatok ellátása, azt követően pedig a közszolgáltatási jogviszonyból eredő jogok érvényesítése vagy kötelezettségek teljesítése érdekében, csak a cél megvalósításához szükséges ideig kezelheti. A jogviszony megszűnését követően a közszolgáltató a kezelt adatokat megsemmisíti vagy törli.

Az önkormányzat kötelezettségei

8. §

Az önkormányzat kötelezettsége:

1. a közszolgáltatás hatékony és folyamatos ellátásához a közszolgáltató számára szükséges információk szolgáltatása,
2. a közszolgáltató kizárólagos közszolgáltatási jogának biztosítása,
3. minden év december 31. napjáig felülvizsgálja, megállapítja a következő évre érvényes közszolgáltatási díjat,
4. a díjkedvezményből adódó díjkompenzáció megfizetése a közszolgáltató felé,
5. nyilvántartást vezet azon ingatlanokról, melyeknek nem közmű csatorna hálózaton keresztül történik a szennyvíz elvezetése. Ehhez az adatokat a közszolgáltató bocsátja rendelkezésére.

Az ingatlantulajdonos jogai és kötelezettségei

9. §

1. Az ingatlantulajdonos köteles:
2. az ingatlanán keletkező, nem közművel összegyűjtött háztartási szennyvizet a külön jogszabályban meghatározott műszaki – és közegészségügyi előírások szerint, környezetkárosítás nélkül ideiglenesen tárolni, gyűjteni és a közszolgáltatónak átadni, részére a közszolgáltatási díjat megfizetni;
3. a közszolgáltatást vízfogyasztásától függően szükség szerint, de évente minimum egy alkalommal igénybe venni és a közszolgáltatás elvégzéséhez szükséges feltételeket biztosítani;
4. kötelező munkák végzését tűri, e célból a közszolgáltatót az ingatlanába beengedni, gondoskodni a szennyvíztározó műtárgy fedlapjának balesetmentes nyithatóságáról és hozzáférhetőségéről.

(2) Az ingatlantulajdonosnak a közszolgáltatás igénybevételét legalább 48 órával előbb be kell jelenteni.

(3) Az ingatlantulajdonos felel a közszolgáltatónak átadott nem közművel összegyűjtött háztartási szennyvíz minőségéért. Nem tartalmazhat környezetre veszélyes anyagot, technológiai eredetű szennyvizet, mérgeket, zsírokat.

10. §

(1) Az ingatlantulajdonos mentesül a közszolgáltatás igénybevétele alól, amennyiben beépített, de nem használt vagy beépítetlen ingatlanán háztartási szennyvíz nem keletkezik, vagy a vízfogyasztás csak növények öntözésére korlátozódik.

(2) Üdülőként nyilvántartott vagy időlegesen használt ingatlan esetén az ingatlantulajdonos a közszolgáltatást a 10. § (1) bekezdés b.) pontjában foglaltaktól eltérően évente legalább egyszer köteles igénybe venni.

(3) Az (1) és (2) bekezdésében foglaltak tényét és a közszolgáltatást igénybevételével kapcsolatos változást be kell jelenteni a közszolgáltatónál a változás tényének napját követő 15 napon belül.

A közszolgáltatás díja

1. . §
2. Az ingatlantulajdonos a közszolgáltatás igénybevételéért kéttényezős – alapdíjból és ürítési díjából álló - közszolgáltatási díjat fizet, melyet a rendelet 1. sz. melléklete tartalmaz.

(2) Az ingatlantulajdonosnak a közszolgáltatás teljesítését követően kell a közszolgáltatás díját megfizetni. A közszolgáltató a díj megfizetéséről számlát állít ki, melyet továbbít az ingatlantulajdonosnak.

(3) Az ingatlantulajdonosnak a számlát a kibocsátást követő 5 évig meg kell őriznie, és a közszolgáltatás igénybevételének igazolása érdekében a Jegyzőnek évente egyszer, a tárgyévet követő év március 31-ig be kell mutatni a tárgyév számláit.

12. §

(1) A képviselő-testület a közszolgáltatás díját minden év december 31-ig felülvizsgálja a közszolgáltató javaslata alapján.

(2) A közszolgáltató díjkalkulációját, díjmegállapításra vonatkozó kérelmét minden év november 15-ig küldi meg a polgármesternek, aki azt a Képviselő-testület elé terjeszti.

13. §

Ez a rendelet a kihirdetést követő napon lép hatályba.

Feketeerdő, 2014.02.04.

Novák András dr. Ladányi Zsigmond

polgármester jegyző

Kihirdetve: Feketeerdő, 2014.02.05.

dr. Ladányi Zsigmond

jegyző

1. sz. melléklet

**A nem közművel összegyűjtött háztartási szennyvíz**

**begyűjtésére vonatkozó közszolgáltatás alkalmazható díjának mértéke**

**egységnyi díjtételek alapján**

**I. Természetes személy által használt ingatlan esetén:**

1. A nem közművel összegyűjtött háztartási szennyvíz begyűjtésének alapdíja:

230,- Ft / szippantási alkalom + ÁFA

2. A nem közművel összegyűjtött háztartási szennyvíz begyűjtésének ürítési díja:

4349,- Ft / m3  + ÁFA

**II. Nem természetes személy által használt ingatlan esetén:**

1. A nem közművel összegyűjtött háztartási szennyvíz begyűjtésének alapdíja:

230,- Ft / szippantási alkalom + ÁFA

2. A nem közművel összegyűjtött háztartási szennyvíz begyűjtésének ürítési díja:

4839,- Ft / m3  + ÁFA